1. Οι μαθητές ενός σχολείου προγραμμάτισαν να παρακολουθήσουν μια θεατρική παράσταση. Το εισιτήριο ήταν 10 €. Ο διευθυντής μάζεψε 200 χαρτονομίσματα των 10 € και τα αντάλλαξε στο κυλικείο με χαρτονομίσματα των 50 €. Πόσα χαρτονομίσματα των 50 € πήρε;
2. Ο Νίκος θέλει να συγκεντρώσει ένα ποσό χρημάτων για να αγοράσει ένα ηλεκτρονικό παιχνίδι. Αν αποταμιεύει 1,25 € την ημέρα, θα συγκεντρώσει το ποσό αυτό σε 2 μήνες. Αν όμως αποταμιεύει 1,50 € την ημέρα σε πόσες ημέρες θα συγκεντρώσει το ποσό αυτό; Πόσα € κοστίζει το παιχνίδι;
3. Οι 6 εργάτες τελειώνουν μια εργασία σε 15 ημέρες. Αν οι εργάτες ήταν 10, σε πόσες ημέρες θα τέλειωναν την ίδια εργασία;
4. Η Ισμήνη υπολόγισε ότι αν βάζει στο γάλα της κάθε πρωί 3 κουταλιές κακάο, τότε το κουτί με το κακάο θα φτάσει για 42 ημέρες. Για πόσες ημέρες θα φτάσει το κουτί, αν βάζει στο γάλα της 2 κουταλιές την ημέρα;
5. Με τις ζωοτροφές που έχει ένας κτηνοτρόφος μπορεί να ταΐσει τις 25 αγελάδες του για 12 ημέρες. Εάν αγοράσει 5 αγελάδες ακόμη, για πόσες ημέρες θα επαρκέσουν οι ζωοτροφές που έχει;
6. Σε ένα στρατόπεδο υπάρχουν 1.000 στρατιώτες με τρόφιμα αρκετά για 45 ημέρες. Αν απολυθούν 100 στρατιώτες, για πόσες ημέρες επαρκούν τα τρόφιμα που υπάρχουν στο στρατόπεδο;
7. Μια βρύση όταν βγάζει 1,4 κυβικά μέτρα νερό την ώρα, γεμίζει μια δεξαμενή σε 5 ώρες. Για να γεμίσει η δεξαμενή 1,5 ώρα γρηγορότερα, πόσο νερό θα πρέπει να βγάζει η βρύση την ώρα;
8. Ένα αυτοκίνητο, όταν τρέχει με ταχύτητα 80 χλμ την ώρα, χρειάζεται 3,5 ώρες για να διανύσει την απόσταση Αθήνα – Αγρίνιο. Για να διανύσει την ίδια απόσταση σε 2,5 ώρες, πόσο πρέπει να αυξήσει την ταχύτητά του;
9. Το πλήρωμα ενός πλοίου, αποτελούμενο από 40 άντρες, έχει τρόφιμα για 6 ημέρες. Αν φύγουν 10 άντρες, πόσες ημέρες θα περάσουν οι υπόλοιποι με τα ίδια τρόφιμα;
10. Το πετρέλαιο θέρμανσης που υπάρχει στη δεξαμενή μιας πολυκατοικίας φτάνει για 20 ημέρες, όταν καταναλώνονται 90 λίτρα την ημέρα. Αν μειώσουμε την ημερήσια κατανάλωση κατά το της αρχικής, για πόσες ημέρες θα φτάσει το πετρέλαιο;
11. Ένας εργάτης ανοίγει ένα αυλάκι σε 6 ημέρες, αν εργάζεται 7 ώρες την ημέρα. Αν θελήσει να παραδώσει το έργο 1 ημέρα νωρίτερα, πόσες ώρες πρέπει να αυξήσει την ημερήσια εργασία του;
12. Με το λάδι που έχει στην αποθήκη της, μιας πολυμελής οικογένεια περνάει 2 μήνες και 20 ημέρες, αν ξοδεύει την ημέρα μισό κιλό και 100 γρ. Αν αυξήσει την ημερήσια κατανάλωση της κατά 200 γρ. για πόσο χρονικό διάστημα θα επαρκέσει το λάδι που έχει;
13. Ένα συνεργείο 6 εργατών ανέλαβε την εκτέλεση ενός έργου. Εάν οι εργάτες δουλεύουν 6 ώρες την ημέρα, το έργο θα τελειώσει σε 10 ημέρες. Όμως επειδή το έργο πρέπει να τελειώσει πιο γρήγορα προσλήφθηκαν 3 εργάτες επιπλέον και αποφασίστηκε να δουλεύουν όλοι μαζί 8 ώρες καθημερινά. Σε πόσες ημέρες θα τελειώσει το έργο;